|  |  |
| --- | --- |
| Prvi.jpg  |   22. V 2017. Број **134/17**  |
|  |  |

|  |
| --- |
| САОПШТЕЊЕ ЗА МЕДИЈЕ |
| **мај 2017.** |

**Просјечна нето плата у априлу 821 КМ**

**Највиша просјечна нето плата у подручју *Финансијске дјелатности и дјелатности осигурања* 1 439 КМ, а најнижа у подручју *Дјелатности пружања смјештаја, припреме и послуживања хране, хотелијерство и угоститељство* 547 КМ**

Просјечна мјесечна нето платазапослених у Републици Српској,исплаћена у априлу 2017. године износила је821 КМ, а просјечна мјесечна бруто плата 1 317 КМ.

У односу на април 2016. године, просјечна нето плата исплаћена у априлу 2017. реално је мања за 2,0%, док је у односу на март 2017. године реално већа за 0,3%.

Посматрано по подручјима, у априлу 2017. године, највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 439 КМ. Са друге стране, најнижа просјечна нето плата у априлу 2017. исплаћена је у подручју *Дјелатности пружања смјештаја, припреме и послуживања хране, хотелијерство и угоститељство* 547 КМ.

У априлу 2017. године, у односу на март 2017, номинални раст нето плате забиљежен је у подручјима *Пословање некретнинама* 12,5%, *Финансијске дјелатности и дјелатности осигурања* 10,2% и *Пољопривреда, шумарство и риболов* 2,6%.

Смањење плате, у номиналном износу, забиљежено је у подручјима *Стручне, научне и техничке дјелатности* 10,2%, *Образовање* 6,4% и *Дјелатности здравствене заштите и социјалног рада* 3,7%.

 км



Графикон 1. Просјечнe нето платe запослених по мјесецима

**Мјесечна инфлација у априлу 2017. године -1,1%**

**Годишња инфлација (IV 2017/ IV 2016) 0,8%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у априлу 2017. године у односу на претходни мјесец, у просјеку су ниже за 1,1%, док су на годишњем нивоу, у просјеку више за 0,8%.

Од 12 главних одјељака производа и услуга, више цијене забиљежене су у три, ниже цијене у пет, док су цијене у четири одјељка, у просјеку остале непромијењене.

Највећи раст цијена у априлу забиљежен је уодјељку *Храна и безалкохолна пића* (0,5%) усљед виших набавних цијена у групи воће од 7,8%, поврће од 2,7%, риба од 0,9% и хљеб и житарице од 0,1%. Више цијене забиљежене су и у одјељку *Здравство* (0,4%) усљед нових набавних цијена у групи фармацеутски производи и опрема од 1,0% и у одјељку *Превоз* (0,1%) усљед мањих корекција набавних цијена горива и мазива од 0,3%.

У одјељцима *Алкохолна пића и дуван, Комуникације, Образовање* и *Ресторани и хотели* цијене су, у просјеку остале непромијењене.

Највећи пад цијена у априлу забиљежен је у одјељку *Становање* (9,8%) усљед преласка на обрачун електричне енергије по нижим (љетним) тарифама, затим у одјељку *Намјештај и покућство* (0,4%) усљед акцијских цијена у групи производи за чишћење и одржавање домаћинства од 1,8% и у групи већи апарати за домаћинство од 0,4%.

Ниже цијене у априлу забиљежене су још у одјељку *Рекреација и Култура* (0,3%) *Одјећа и обућа* (0,2%) и у одјељку *Остала добра и услуге* (0,1%).

Графикон 2. Мјесечна и годишња инфлација

**Календарски прилагођена индустријска производња (IV 2017/IV 2016.) већа 11,8%**

**Десезонирана индустријска производња (IV 2017/III 2017.) већа 5,3%**

**Број запослених у индустрији (IV 2017/IV 2016.) већи 4,0%**

**Календарски прилагођена индустријска производња** у априлу 2017. године у поређењу са истим мјесецом 2016. године већа је за 11,8%. У истом периоду у подручју *Прерађивачка индустрија* остварен је раст од 14,9%, у подручју *Вађења руда и камена* раст од 7,7% и у подручју *Производња и снабдијевање електричном енергијом, гасом, паром и климатизацији* раст од 5,9%. Посматрано према главним индустријским групама по основу економске намјене производа, производња енергије у априлу 2017. године у поређењу са априлом 2016. већа је за 21,6%, капиталних производа за 8,6%, интермедијарних производа за 5,6% и нетрајних производа за широку потрошњу за 5,5%, док је производња трајних производа за широку потрошњу мања за 12,9%.

**Десезонирана индустријска производња** у априлу 2017. године у поређењу са мартом 2017. године већа је за 5,3%. У истом периоду у подручју *Прерађивачка индустрија* остварен је раст од 11,5% и у подручју *Производња и снабдијевање електричном енергијом, гасом, паром и климатизацији* раст од 1,6%, док је у подручју *Вађења руда и камена* забиљежен пад од 11,4%. Посматрано према главним индустријским групама по основу економске намјене производа, производња капиталних производа у априлу 2017. године у поређењу са мартом 2017. мања је за 2,1%, трајних производа за широку потрошњу за 3,0% и интермедијарних производа за 9,6%, док је производња енергије већа за 10,2% и нетрајних производа за широку потрошњу за 5,6%.

**Број запослених у индустрији** у априлу 2017. године у односу на исти мјесец прошле године већи је за 4,0%, у односу на просјечан мјесечни број запослених у 2016. години за 3,0% и у односу на март 2017. године за 0,4%. Број запослених у индустрији у периоду јануар – април 2017. године, у односу на исти период прошле године, већи је за 3,8%. У истом периоду у подручју *Прерађивачка индустрија* остварен је раст од 3,9%, у подручју *Вађења руда и камена* растод 3,7% и у подручју *Производња и снабдијевање електричном енергијом, гасом, паром и климатизацији* раст од 2,8%.

Графикон 3. Индекси индустријске производње, април 2013 – април 2017. (∅2010=100)

**Покривеност увоза извозом (у периоду I-IV 2017.) 72,0%**

У априлу 2017. године остварен је извоз у вриједности од 268 милиона КМ и увоз у вриједности од 442 милиона КМ.

У оквиру укупно остварене робне размјене Републике Српске са иностранством у априлу ове године, проценат покривености увоза извозом износио је 60,6%. Проценат покривености увоза извозом за период јануар - април 2017. године износио је 72,0%.

У периоду јануар - април 2017. остварен је извоз у вриједности од милијарду и 47 милиона КМ, што је за 21,2% више у односу на исти период претходне године. Увоз је, у истом периоду, износио милијарду и 453 милиона КМ, што је за 9,0% више у односу на исти период претходне године.

У погледу географске дистрибуције робне размјене Републикe Српскe са иностранством, у периоду јануар - април 2017. године, највише се извозило у Италију и то у вриједности од 170 милиона КМ, односно 16,2%, те у Хрватску 141 милион КМ, односно 13,5% од укупно оствареног извоза. У истом периоду, највише се увозило из Србије и то у вриједности од 248 милионa КМ, односно 17,1% и из Италије, у вриједности од 174 милиона КМ, односно 12,0% од укупно оствареног увоза.

Посматрано по групама производа, у периоду јануар - април 2017. године, највеће учешће у извозу остварује електрична енергија са 80 милиона КМ, што износи 7,6% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 155 милиона КМ, што износи 10,7% од укупног увоза.

хиљ. КМ

2016

2017

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада**Биљана Глушацbiljana.glusac@rzs.rs.ba |
| **Статистика цијена** Биљана ТешићBiljana.tesic@rzs.rs.ba |
| **Статистика индустрије и рударства** Мирјана Бандурmirjana.bandur@rzs.rs.ba |
| **Статистика спољне трговине** мр Сања Стојчевић Увалић[sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек¹ - процјена |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељења и главни уредникИздаје Републички завод за статистику,Република Српска, Бања Лука, Вељка Млађеновића 12дДр Радмила Чичковић, директор ЗаводаСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file:///%5C%5Ckordun%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CHVIF4827%5Cstat%40rzs.rs.ba)**Приликом коришћења података обавезно навести извор** |